b"\n_START_ARTICLE_\nJosef Sellmair\n_START_SECTION_\nBiografia\n_START_PARAGRAPH_\nJosef Sellmair, fill de l'agricultor Joseph i de la seva dona Maria, despr\xc3\xa9s d'assistir del 1902 al 1909 a una escola p\xc3\xbablica a Wippenhausen, el 1909 entr\xc3\xa0 a l'internat per a futurs seminaristes a l'arxidi\xc3\xb2cesi de Scheyern i Freising. El 1915 fou cridat per fer el servei militar com a soldat a la Primera Guerra Mundial i l'any seg\xc3\xbcent acab\xc3\xa0 el batxillerat a Freising. Durant els anys 1918 i 1920 pass\xc3\xa0 pel campament franc\xc3\xa8s per a oficials presoners de guerra a Us\xc3\xa8s, i ja el 1920 es matricul\xc3\xa0 a la Universitat de Freising per fer-hi els estudis de teologia i el 29 de juny del 1922 obtingu\xc3\xa9 la seva ordenaci\xc3\xb3 com a sacerdot._NEWLINE_Despr\xc3\xa9s d'haver exercit com a capell\xc3\xa0 a Oberf\xc3\xb6hring, el 1925 exerc\xc3\xad com a moss\xc3\xa8n a Munic, dos anys despr\xc3\xa9s dedic\xc3\xa0 els seus serveis sacerdotals a Nymphenburg. Obtingu\xc3\xa9 el grau de doctor en teologia i en filosofia i tamb\xc3\xa9 exerc\xc3\xad com a professor de religi\xc3\xb3. La tardor del 1945 es f\xc3\xa9u c\xc3\xa0rrec d'una feina com a professor extraordinari de pedagogia a la Universitat de Regensburg. Dos anys m\xc3\xa9s tard es canvi\xc3\xa0 a la Universitat de Munic i visqu\xc3\xa9 a Jetzendorf._NEWLINE_Despr\xc3\xa9s d'una llarga malaltia mor\xc3\xad el 23 de juliol del 1954 a Ludwigshafen i fou enterrat a Wippenhausen."